יחסי גרמניה–סנט לוסיה

יחסי גרמניה–סנט לוסיה הם היחסים הדיפלומטיים הרשמיים שבין הרפובליקה הפדרלית של גרמניה לבין סנט לוסיה.

סקירה כללית 
היחסים הפוליטיים שבין גרמניה לבין סנט לוסיה רגועים ומלאי שיתוף פעולה הדדי. שתי המדינות משתפות פעולה בעיקר בתחום פיתוח סנט לוסיה ובפרויקטים תרבותיים. בנוסף לכך, מרבות שתי המדינות לתמוך אחת בשנייה בארגון האומות המאוחדות.

היחסים הכלכליים שבין סנט לוסיה לגרמניה צנועים, וכוללים בעיקר ייבוא סנט-לוסיאני מגרמניה והגעת תיירים גרמנים לסנט לוסיה מפעם לפעם. בין גרמניה לבין סנט לוסיה קיים הסכם הגנה וקידום השקעות הדדי החל משנת 1987. שתי המדינות משתפות פעולה במסגרת הסכם של ארגון האיחוד האירופי עם הקהילייה הקריבית.

העזרה של גרמניה לסנט לוסיה בפיתוח המדינה מתבטאת בעיקר בפרויקטים לקידום השימוש באנרגיה מתחדשת, פרויקטים לצמצום שינוי האקלים עד כמה שניתן ופיתוח תשתיות. בנוסף תומכת גרמניה בפרויקטים קטנים לפיתוח סנט לוסיה שהתושבים המקומיים החליטו לקדם.

נציגויות דיפלומטיות 
 גרמניה אינה מיוצגת בסנט לוסיה בדרג השגרירות. גרמניה מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה.
 סנט לוסיה אינה מיוצגת בגרמניה בדרג השגרירות. סנט לוסיה מיוצגת בגרמניה בדרג הקונסולרי באמצעות קונסוליה רשמית שהיא מחזיקה בעיר פרנקפורט.

קישורים חיצוניים 
 Saint Lucia: Bilateral relations, אתר משרד החוץ של גרמניה

הערות שוליים